CELEX: C2007/223/05
Language: mt
Date: 2007-09-22 00:00:00
Title: Kawża C-322/07 P: Appell imressaq fit- 12 ta' Lulju 2007 minn Papierfabrik August Koehler AG kontra s-sentenza mogħtija mill-Qorti tal-Prim'Istanza (Il-Ħames Awla) fis- 26 ta' April 2007 , fil-Kawżi magħquda T-109/02 (Bolloré vs Il-Kummissjoni), T-118/02 (Arjo Wiggins Appleton vs Il-Kummissjoni), T-122/02 (Mitsubishi HiTec Paper Bielefeld vs Il-Kummissjoni), T-125/02 (Papierfabrik August Koehler vs Il-Kummissjoni), T-126/02 (M-real Zanders vs Il-Kummissjoni), T-128/02 (Papeteries Mougeot vs Il-Kummissjoni), T-129/02 (Torraspapel vs Il-Kummissjoni), T-132/02 (Distribuidora Vizcaína de Papeles vs Il-Kummissjoni) u T-136/02 (Papelera Guipuzcoana de Zicuñaga vs Il-Kummissjoni)

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/5
            
         Appell imressaq fit-12 ta' Lulju 2007 minn Papierfabrik August Koehler AG kontra s-sentenza mogħtija mill-Qorti tal-Prim'Istanza (Il-Ħames Awla) fis-26 ta' April 2007, fil-Kawżi magħquda T-109/02 (Bolloré vs Il-Kummissjoni), T-118/02 (Arjo Wiggins Appleton vs Il-Kummissjoni), T-122/02 (Mitsubishi HiTec Paper Bielefeld vs Il-Kummissjoni), T-125/02 (Papierfabrik August Koehler vs Il-Kummissjoni), T-126/02 (M-real Zanders vs Il-Kummissjoni), T-128/02 (Papeteries Mougeot vs Il-Kummissjoni), T-129/02 (Torraspapel vs Il-Kummissjoni), T-132/02 (Distribuidora Vizcaína de Papeles vs Il-Kummissjoni) u T-136/02 (Papelera Guipuzcoana de Zicuñaga vs Il-Kummissjoni)
   (Kawża C-322/07 P)
   (2007/C 223/05)
   Lingwa tal-kawża: Il-Ġermaniż
   Partijiet
   
      Rikorrenti: Papierfabrik August Koehler AG (rappreżentanti: I. Brinker u S. Hirsbrunner, avukat, J. Schwarze, professur f'Università)
   
      Parti oħra fil-kawża: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla s-sentenza tal-Qorti tal-Prim'Istanza (Il-Ħames Awla) tas-26 ta' April 2007, Kawża T-125/02, fil-parti li tirrigwarda r-rikorrenti;
            
         
               —
            
            
               tannulla d-Deċiżjoni tal-Kummissjoni ta' l-20 ta' Diċembru 2001, 2004/337/CE, dwar proċedura ta' applikazzjoni ta' l-Artikolu 81 tat-Trattat KE u ta' l-Artikolu 53 tal-Ftehim taż-ŻEE (każ COMP/E-1/36.212 — Karta saħħara) (1), fil-parti li tirrigwarda r-rikorrenti;
               sussidjarjament, tnaqqas l-ammont impost fuq ir-rikorrenti fl-Artikolu 3 tad-Deċiżjoni;
            
         
               —
            
            
               sussidjarjament għal dak mitlub fit-tienu punt, li l-kawża tiġi rrinvijata lill-Qorti tal-Prim'Istanza għal deċiżjoni skond is-sentenza tal-Qorti tal-Ġustizzja;
            
         
               —
            
            
               f'kull każ, tikkundanna lill-Kummissjoni tbati l-ispejjeż sostnuti mir-rikorrenti kemm quddiem il-Qorti tal-Prim'Istanza kif ukoll quddiem il-Qorti tal-Ġustizzja.
            
         Motivi u argumenti prinċipali
   Ir-rikorrenti ssostni dan li ġej. Il-konstatazzjonijiet tal-Qorti tal-Prim'Istanza fuq l-iffissar tal-multa jiksru l-prinċipji ta' trattament ugwali u ta' proporzjonalità. Ir-rikorrenti tilmenta f'dan ir-rigward ksur sostanziali tad-dritt Komunitarju. Il-Qorti tal-Prim'Istanza assumiet b'mod żbaljat li kien irrilevanti l-fatt li din tar-rikorrenti hija impriża tal-familja, li b'differenza mill-impriżi l-oħra, hija nieqsa minn aċċess dirett għas-swieq kapitali. Minflok, il-Qorti tal-Prim'Istanza b'mod żbaljat affermat li l-impriża ma tistax tinvoka favur tagħha illegalità mwettqa favur impriżi oħra. Madankollu, ir-rikorrenti ma użatx dan l-argument. Il-Qorti tal-Prim'Istanza ma evalwatx korrettament id-differenzi strutturali bejn ir-rikorrenti u l-impriżi l-oħra li lilhom ġie ikkontestat ksur. Għaldaqstant, hija għalhekk kisret il-prinċipji ta' trattament ugwali u ta' proporzionalità.
   Barra minn dan, il-Qorti tal-Prim'Istanza b'mod żbaljat assumiet li r-rikorrenti pparteċipat fil-ksur fil-perijodu qabel Ottubru 1993. Għal dan il-għan hija eżaminat il-provi b'mod insuffiċjenti, evalwathom b'mod kontradittorju u bi bdil tan-natura tagħhom, b'mod li kisret il-preżunzjoni ta' innoċenza u d-drittijiet tad-difiża tar-rikorrenti. Ir-rikorrenti hawnhekk tilmenta bl-eżistenza ta' vizzju mil-lat proċedurali. L-affermazzjonijiet li permezz tagħhom il-Qorti tal-Prim'Istanza targumenta dwar il-fatt li l-laqgħat uffiċjali ta' l-assoċjazzjoni AEMCP fil-perijodu bejn Jannar 1992 u Settembru 1993 kienu l-post fejn seħħew ftehim fuq il-prezzijiet fuq livell Ewropew huma insuffiċjenti u kontradittorji. Barra minn dan, il-Qorti tal-Prim'Istanza żbaljat ukoll meta qieset li r-rikorrenti ħadet sehem fl-laqgħat informali fejn ġew miftiehma l-prezzijiet fuq livell nazzjonali.
   
      (1)  GU 2004, L 115, p. 1.